Read in English . L-Italja se tippermetti li fabbriki u siti tal-bini jerġgħu jiftħu mill-4 ta' Mejju, qabel ma aktar negozji jitħallew jiftħu fil-ġimgħat ta' wara, hekk kif qed il-pajjiż qed iħejji għal tmiem fi stadji għall-itwal lockdown tal-coronavirus fl-Ewropa. Dan qalu l-Prim Ministru tal-Italja Giuseppe Conte nhar il-Ħadd. Aktar minn xaharejn wara li feġġ l-ewwel każ ta' COVID-19 f'belt żgħira barra Milan u wara ġimgħat ta' lockdown, l-Italja qed tħares 'il quddiem lejn it-tieni fażi tal-kriżi, fejn se jsiru sforzi biex terġa' tibda tingrana l-ekonomija mingħajr ma tiskatta t-tieni mewġa tal-marda. "Qed nistennew sfida tassew kbira," qal Conte filwaqt li żvela l-pjan strateġiku biex jerġgħu jibdew l-attivitajiet li ilhom inattivi mill-bidu ta' Marzu. "Se nitgħallmu ngħixu mal-virus u se jkollna nadottaw kull prekawzjoni possibbli." Manifatturi, kumpaniji tal-kostruzzjoni u xi wholesalers se jitħallew jiftħu mill-4 ta' Mejju, ġimgħatejn wara jiftħu l-bejjiegħa bl-imnut, waqt li ristoranti u bars se jitħallew jiftħu fil-bidu ta' Ġunju, u l-ħwienet tat- takeaway possibbilment jiftħu aktar kmieni. Jekk tixtieq tkun minn tal-ewwel li tirċievi l-aħħar aħbarijiet dwar il-coronavirus f'Malta, niżżel l-APP ta' Newsbook minn hawn . .td_uid_3_5ee4ddf3967cc_rand.td-a-rec-img{text-align:left}.td_uid_3_5ee4ddf3967cc_rand.td-a-rec-img img{margin:0 auto 0 0}